CELEX: 22005D0152(01)
Language: sk
Date: 2005-12-02 00:00:00
Title: Rozhodnutie Spoločného výboru EHP č. 152/2005 z  2. decembra 2005 , ktorým sa mení a dopĺňa príloha XIII (Doprava) k Dohode o EHP

23.2.2006   
            
            
               SK
            
            
               Úradný vestník Európskej únie
            
            
               L 53/53
            
         
      ROZHODNUTIE SPOLOČNÉHO VÝBORU EHP
   
   č. 152/2005
   z 2. decembra 2005,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 122/2005 (1).
            
         
               (2)
            
            
               Smernica Európskeho parlamentu a Rady 2004/36/ES z 21. apríla 2004 o bezpečnosti lietadiel tretích štátov používajúcich letiská Spoločenstva (2) sa má začleniť do dohody.
            
         
               (3)
            
            
               Veľmi malé územie Lichtenštajnska, ako aj jeho špecifické zemepisné členenie a skutočnosť, že letecké dopravné služby vrátane leteckých dopravných služieb zabezpečovaných lietadlami z tretích krajín sa v Lichtenštajnsku poskytujú len vo výnimočne malom rozsahu, sa musia zohľadniť.
            
         
               (4)
            
            
               Celkový objem leteckej dopravy v Lichtenštajnsku a skutočnosť, že žiadne pravidelné medzinárodné letecké dopravné služby do Lichtenštajnska alebo z Lichtenštajnska nie sú k dispozícii a infraštruktúru civilného letectva v Lichtenštajnsku tvorí len jeden heliport, sa musia vziať do úvahy,
            
         ROZHODOL TAKTO:
   Článok 1
   Za bod 66q [nariadenie Komisie (ES) č. 2042/2003] prílohy XIII k dohode sa vkladá tento bod:
   
      
                  „66r.
               
               
                  
                     32004 L 0036: smernica Európskeho parlamentu a Rady 2004/36/ES z 21. apríla 2004 o bezpečnosti lietadiel tretích štátov používajúcich letiská Spoločenstva (Ú. v. EÚ L 143, 30.4.2004, s. 76).
                  Ustanovenia smernice sa na účely tejto dohody upravujú takto:
                  Opatrenia stanovené v tejto smernici sa neuplatňujú na existujúcu infraštruktúru civilného letectva na území Lichtenštajnska.“
               
            
   Článok 2
   Znenie smernice 2004/36/ES v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 3. decembra 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 2. decembra 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 339, 22.12.2005, s. 30.
   
      (2)  Ú. v. EÚ L 143, 30.4.2004, s. 76.
   
      (3)  Sú uvedené ústavné požiadavky.